CELEX: 32018D0752
Language: et
Date: 2018-05-14 00:00:00
Title: Nõukogu otsus (EL) 2018/752, 14. mai 2018, seisukoha kohta, mis võetakse Euroopa Liidu nimel Rahvusvahelise Mereorganisatsiooni meresõiduohutuse komitee 99. istungjärgul seoses SOLASi konventsiooni reeglite II-1/1 ja II-1/8-1 muudatuste vastuvõtmise, sidussuuniste (milles käsitletakse kaptenile vee sissevoolu korral antavat operatiivinfot enne 1. jaanuari 2014 ehitatud reisilaevade puhul) heakskiitmise ja 2010. aasta rahvusvahelise tulekatse kohaldamise koodeksi muudatuste vastuvõtmisega

23.5.2018   
            
            
               ET
            
            
               Euroopa Liidu Teataja
            
            
               L 126/6
            
         NÕUKOGU OTSUS (EL) 2018/752,
   14. mai 2018,
   seisukoha kohta, mis võetakse Euroopa Liidu nimel Rahvusvahelise Mereorganisatsiooni meresõiduohutuse komitee 99. istungjärgul seoses SOLASi konventsiooni reeglite II-1/1 ja II-1/8-1 muudatuste vastuvõtmise, sidussuuniste (milles käsitletakse kaptenile vee sissevoolu korral antavat operatiivinfot enne 1. jaanuari 2014 ehitatud reisilaevade puhul) heakskiitmise ja 2010. aasta rahvusvahelise tulekatse kohaldamise koodeksi muudatuste vastuvõtmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               Meretranspordi valdkonnas võetava liidu meetme eesmärk peaks olema meresõiduohutuse parandamine.
            
         
               (2)
            
            
               Rahvusvahelise Mereorganisatsiooni (IMO) meresõiduohutuse komitee (MSC) võtab oma 99. istungjärgul (MSC 99) 16.–25. mail 2018 eeldatavasti vastu rahvusvahelise konventsiooni inimelude ohutusest merel („SOLASi konventsioon“) reeglite II-1/1 ja II-1/8-1 muudatused, milles käsitletakse kaptenile vee sissevoolu korral antavat püstuvusarvutituge olemasolevate reisilaevade puhul („SOLASi konventsiooni reeglite II-1/1 ja II-1/8-1 muudatused“), kiidab heaks sidussuunised, milles käsitletakse kaptenile vee sissevoolu korral antavat operatiivinfot enne 1. jaanuari 2014 ehitatud reisilaevade puhul („sidussuunised“) ) ja võtab vastu 2010. aasta rahvusvahelise tulekatse kohaldamise koodeksi („2010. aasta FTP koodeks“) muudatused.
            
         
               (3)
            
            
               On asjakohane määrata kindlaks liidu nimel MSC 99. istungjärgul võetav seisukoht, kuna SOLASi konventsiooni reeglite II-1/1 ja II-1/8-1 muudatused, sidussuuniste heakskiitmine ja FTP koodeksi muudatuste vastuvõtmine võivad otsustavalt mõjutada liidu õiguse sisu, nimelt Euroopa Parlamendi ja nõukogu direktiivi 2009/45/EÜ (1).
            
         
               (4)
            
            
               SOLASi konventsiooni reeglite II-1/1 ja II-1/8-1 muudatused ning sidussuunised peaksid looma tegevussuunised olemasolevatele reisilaevadele, edastades pärast vee sissevoolu algust kaptenile vigastatud laeva jääkpüstuvuse kohta regulaarselt ajakohastatud teavet.
            
         
               (5)
            
            
               FTP koodeksi muudatustes, milles käsitletakse põrandakattematerjalide (exposed floor coverings) katsetamisega seotud nõudeid, tuleks sätestada, et neid sätteid kohaldataks ka vähem kui 36 reisijaga reisilaevade suhtes.
            
         
               (6)
            
            
               Sedavõrd kui SOLASi konventsiooni reeglite II-1/1 ja II-1/8-1 muudatused, sidussuuniste heakskiitmine ja FTP koodeksi muudatused võivad mõjutada direktiivi 2009/45/EÜ siseriikliku reisijateveoga tegelevaid reisilaevu ja kiirreisilaevu reguleerivaid sätteid, kuuluvad need muudatused liidu ainupädevusse.
            
         
               (7)
            
            
               Liit ei ole IMO liige ega asjaomaste konventsioonide ja koodeksite osaline. Seepärast peaks nõukogu volitama liikmesriike väljendama liidu seisukohta ja kinnitama oma nõusolekut, et kõnealused muudatused on nende suhtes siduvad määral, mil need kuuluvad liidu ainupädevusse,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel võetav seisukoht Rahvusvahelise Mereorganisatsiooni meresõiduohutuse komitee 99. istungjärgul on nõustuda:
   
               a)
            
            
               vastu võtma SOLASi konventsiooni reeglite II-1/1 ja II-1/8-1 muudatused nii, nagu need on esitatud IMO dokumendi MSC 99/3 1. lisas, ning sidussuuniste muudatused nii, nagu need on esitatud IMO laevade projekteerimise ja ehituse allkomitee (SDC) dokumendi SDC 5/15 1. lisas;
            
         
               b)
            
            
               vastu võtma 2010. aasta FTP koodeksi 3. lisa tabelis 1 tehtavad muudatused nii, nagu need on esitatud IMO dokumendi MSC 99/3 2. lisas.
            
         Artikkel 2
   1.   Artiklis 1 sätestatud liidu nimel võetavat seisukohta väljendavad kõik IMOsse kuuluvad liikmesriigid, tegutsedes ühiselt liidu huvides.
   2.   Artiklis 1 osutatud seisukohtade ebaoluliste osade muutmises võidakse kokku leppida ilma täiendava nõukogu otsuseta.
   Artikkel 3
   Liikmesriike volitatakse andma liidu huvides oma nõusolek, et artiklis 1 osutatud muudatused on nende suhtes siduvad sel määral, mil need muudatused kuuluvad liidu ainupädevusse.
   Artikkel 4
   Käesolev otsus on adresseeritud liikmesriikidele.
   
      Brüssel, 14. mai 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  Euroopa Parlamendi ja nõukogu 6. mai 2009. aasta direktiiv 2009/45/EÜ reisilaevade ohutuseeskirjade ja -nõuete kohta (ELT L 163, 25.6.2009, lk 1).